فیودور دوستو فسکی

فیودور دوستو فسکی

فیودور دوستو فسکی (1821-1881) انویھویں صدی دا ہک مشہور روسی ناول نگار، افسانہ نگار، اَتے فلسفی ہا. ۔ اُنھاں دے ناول انسانی نفسیات دی گہری کھوج، اخلاقی اَتے مذہبی موضوعات تے روسی معاشرے دی عکاسی کِیتے مشہور ہے. دوستو فسکی کوں ادبِ عالم دے عظیم ترین لکھاریاں اچ شمار کِیتا ویندے۔

 دوستو فسکی دی زندگی دے کُجھ اہم پہلو 
دوستو فسکی 11 نومبر 1821 کوں ماسکو وِچ ڄمے.

اُنھاں دی زندگی غربت، بیماری تے سیاسی جدوجہد نال بھری ہوئی ہے.

1849 اچ ،اُنھاں کوں سیاسی سرگرمیاں دے الزام وِچ گرفتار کِیتا ڳیا اَتے سزائے موت سُݨائی ڳئی اتے کجھ عرصے بعد سائبیریا وِچ جلاوطنی وِچ تبدیل کر ݙِتا ڳیا .

انھاں نے آپݨے تجربات کوں آپݨے ناولاں وِچ بیان کِیتے جِنّھاں وِچ "کرائم اینڈ پنشمنٹ"، "دی آئیڈیٹ"، اَتے "دی برادرز کرامازوف" شامل ہِن۔

دوستو فسکی 9 فروری 1881 کوں سینٹ پیٹرز برگ وِچ فوت تھئ ڳیا.

 دوستو فسکی دے کُجھ مشہور ناول 

 1.کرائم اینڈ پنشمنٹ (1866) 
ہِک غریب طالب علم دی کہاݨی جیہڑھا  پیسیے کِیتے ہِک سُود خور ٻڈھڑی کوں قتل کر ݙیندے.

 2.دی آئیڈیٹ (1869) 
ہِک نیک اَتے معصوم شخص دی کہاݨی جیہڑھا لالچی تے منافق معاشرے وِچ جدوجہد کریندا ہے.

 3.دی برادرز کرامازوف (1880) 
ہِک خاندانی ڈرامہ جیہڑھا خدا، آزاد مرضی تے اخلاقیات دے موضوعات دی کھوج کریندے.

 دوستو فسکی دی اہمیت 
دوستو فسکی دے ناول اَڄ وی پڑھݨ والیاں کوں متاثر کریندے ہِن۔ اُنھاں دی انسانی فطرت دی گہری سمجھ اَتے پیچیدہ اخلاقی سوالات نال نمٹݨ دی صلاحیت اُنہاں کوں ادبِ عالم دے عظیم ترین لکھاریاں وِچوں ہِک بݨیندی ہِے۔

دوستو فسکی دے ناول نہ صرف ادبی شاہکار ہِن، بلکہ اُوہ انسانی نفسیات اَتے روسی معاشرے دی وی ہِک انمول عکاسی کریندے ہِن۔

 فیودر دوستو فسکی دے چند مشہور اقوال 
"درد تے تکلیف ہمیشہ ہک ذہن اتے گہرے دل کیتے لازمی ہوندی اے"

"اگر خدا موجود نہ ہووے، تاں ہر چیز جائز ہے۔"

"انسان ہک راز ہے۔ میکوں اونکوں حل کرنڑ دی لوڑ ہے"

"عقلمند انساناں کوں آپنڑیں نادانی دا احساس ہوندے"

"معاف کرݨ دا مطلب اے نئیں جو تساں سبھ کجھ بھل ڳے وے ، بلکہ ایندا مطلب اے ہے جو تساں آپنڑیں دل کوں آزاد کر ݙتے "

" محبت ہک ایجھی چیز اے جیڑھی انسان کوں تبدیل کر سڳدی اے "

"غربت کوئی برائی نئیں، پر اے ہک ٻہوں وݙی  مصیبت ہے۔"

"انسان آپنڑی مرضی نال  نیں ڄمیا ، پر او آپنڑی مرضی نال جی سڳدے ۔"